stanford-oval/wikipedia huggingface dataset:
דן (קיבוץ)
היסטוריה > מלחמת ששת הימים

בששה ביוני 1967 ב-מלחמת ששת הימים, היום השני למלחמת ששת הימים, תקף טור שריון סורי בן שלושה טנקים מלווה ביחידות חיל רגלים את דן. על הקיבוץ הגנו חברי הקיבוץ, אשר הצליחו להדוף את המתקפה הסורית, זאת בעקבות טעות של המודיעין הצה"לי, שבשלו מוקמו יחידות צה"ל במקום הלא נכון.
היסטוריה > לאחר 1967

לאחר המלחמה היו אירועים של ירי קטיושות על הקיבוץ, עד מבצע שלום הגליל, אך המצב הביטחוני השתפר משמעותית, יחסית לתקופה שלפני מלחמת ששת הימים, ואיפשר תנופת פיתוח כלכלי ואנושי.
משנות הששים ועד סוף שנות השמונים, הקיבוץ גידל שדות כותנה, אשר זו הייתה הגידול העיקרי בגידולי שדה שלו, וגם הרווחי ביותר. הפסיקו לגדל כותנה משלוש סיבות: מחסור במים ושנות בצורת, עלייה במחירי המים, ומחירי הכותנה בעולם ירדו בעקבות גידול מאסיבי של כותנה בסין. על כן, כבר לא היה כלכלי לגדל כותנה. במקום זאת, הקיבוץ עבר לגידולים אחרים וחדשים באזור, אשר נעשו יותר רווחיים וצרכו פחות מים.
קיבוץ דן שותף במיזם נעל"ה (נוער עולה לפני ההורים), וקולט קבוצות של חיילים בודדים מרחבי העולם במסגרת גרעין צבר.
בתחילת מלחמת חרבות ברזל פונה הקיבוץ.
כלכלה

כלכלת קיבוץ דן נשענת על מספר מפעלים חקלאיים, טכנולוגיים ותיירותיים:
בקיבוץ דן מגודלים דגי פורל בחוות "דגי הדן", אחת החוות המתקדמות בעולם בתחומה, דגי חידקן לייצור קוויאר (תחת המותג "קרט קוויאר"), ודגים אחרים בבריכות דגים. כמו כן, הקיבוץ מחזיק גם מכוורת להאבקה ולייצור דבש, מטעי אבוקדו והדרים, וגידולי שדה: חיטה, שיבולת שועל, תירס, עגבנייה, אבטיח, גזר, בצל, בוטנים, וחמניות.
בקיבוץ מספר מפעלים טכנולוגיים: מפעל נען-דן ג'יין, לייצור ופיתוח מוצרי השקיה (בעבר "דן ממטירים", כיום בבעלות של התאגיד ההודי "ג'יין"), ומפעל דן-פל, המתמחה באדריכלות אור - ייצור לוחות מעבירי אור לענף הבנייה ומערכות מבוקרות באמצעות מחשב לצורך בקרת כמות אור השמש. בבעלותו של הקיבוץ גם מפעל דנ-טק, המייצר תעלות וצנרת פלסטיק להעברת חוטי חשמל (המפעל עבר לאזור התעשייה הצפוני של קריית שמונה).
בקיבוץ פועל מוזיאון בית אוסישקין, מוזיאון לחי, צומח, היסטוריה וגאולוגיה של אזור הגליל העליון, הגולן והחרמון.
קיבוץ דן, 1940
שוחות בקיבוץ דן, 1964
ילדים במקלט בקיבוץ דן, 1964
מבנה חדר האוכל של הקיבוץ, ספטמבר 2007
שביל הולכי רגל בלב הקיבוץ, ספטמבר 2007
כר דשא בלב הקיבוץ, ספטמבר 2007
קיבוץ דן, הר דב והאזור
בין בוגרי הקיבוץ נמנים בין היתר תת-אלוף בדימוס ובעל עיטור המופת רפי נוי, העיתונאית ואשת התקשורת יעל דן, חברת הכנסת לשעבר ענבר בזק והבדרן ארז שלם.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ספר בראשית, פרק י"ד, פסוק י"ד
↑  ספר שופטים, פרק י"ח
↑  מקום בלב (משמעויות שמות ישובים בקווי העימות), באתר האקדמיה ללשון העברית
↑  ארנון לפיד, לבד מול האויב, בלי סיוע של צה"ל: 50 שנה לקרב על קיבוץ דן, באתר mynet,‏ 8 ביוני 2011
↑  איתי בלומנטל, חן ביאר ואורלי אלקלעי, תוכנית הפינוי של צה"ל בצפון, רשימת היישובים המלאה, באתר כאן – תאגיד השידור הישראלי, 16 באוקטובר 2023
| --- | --- |
בקרת זהויות :  NLI: 987007465870705171  GND: 4376416-2  LCCN: no2014137506  VIAF: 239175515   WorldCat (עם VIAF): 239175515
משה צבי מסאווראן

רבי משה צבי גוטרמן מסאווראן (תקל"א/תקל"ה – כ"ה בטבת תקצ"ח). היה מייסד חסידות סאווראן.
ביוגרפיה

נולד בשנת ה'תקל"ה לרבי שמעון שלמה גוטרמן המגיד מסאווראן. נישא לבתו של רבי דוד מסטפין. היה תלמידם של הסבא משפולי,  רבי ברוך ממז'יבוז' ורבי לוי יצחק מברדיצ'ב, כמו כן נסע לאוהב ישראל מאפטא. לאחר פטירת הרב מאפטא עמד בראשות כולל ווהלין שבטבריה. הוא נערץ הן בציבור החסידי והן בציבור הלא חסידי  בגלל גדלותו בתורה ותפילה ובגמילות חסדים, ובשל קדושתו חכמתו ומופתיו. בסוף ימיו היה לגדול אדמור"י אוקראינה בדורו ואלפים היו מחסידיו שבינם היו הן עשירים והן עניים הן אדמורי"ם ורבנים והן פשוטי עם. הוא הצטיין במנהיגותו ששילבה בין שני מוטיבים שנראים קצת מנגדים. מצד אחד חסד ורחמים כלפי החלשים והעניים ורצון להרבות שלום בעולם כאשר רבים מתייעצים איתו בענייני מחלוקות ופשרות, ומצד שני תביעה לאמת ולכנות בלי פשרות וללא משא פנים לאף אדם, מידה זו הכניסה אותו בעל כורחו להרבה מחלוקות ומלחמות בחייו. החריפה שבמחלוקותיו הייתה בסוף ימיו כנגד חסידות ברסלב, בספר "ימי התלאות" של רבי אברהם חזן מסופר כי שלח מכתבים לכל העיירות שסביבו "לדחפם ולהומם". פרופ' רפאל מאהלר משער כי "רדיפות הברסלבים בידי חסידי סאווראן עלו באכזריותם על כל רדיפות החסידים בידי המתנגדים במאה הקודמת (המאה ה-19)".
כיהן כרב בברדיצ'ב ממנה עבר לסאווראן שבפודוליה. בסוף ימיו עבר לטיטשלניק עקב מגפה שפרצה בסאווראן.
נפטר בכ"ה בטבת תקצ"ח. רבי מרדכי חיים סלאנים היה מספר שמקובל בידו שבסתימת הגולל על רבי משה צבי התרחשה רעידת אדמה שהורגשה בכל העולם (הכוונה לרעידת האדמה בורנצ'אה של 1838, שאכן הייתה למחרת הפטירה והורגשה במדינות רבות במזרח אירופה). בנו רבי שמעון שלמה מילא את מקומו כאדמו"ר השני בשושלת.
דברי תורתו הודפסו בספר "ליקוטי שושנים" על ידי תלמידו רבי עזריאל דב אב"ד קראסן.
משנתו

הדגיש בקרב חסידיו את עיקרי החסידות שקיבל מרבו מברדיטשוב בהם: התפילה בהתלהבות, ההתקשרות לצדיק אמת, וההכנעה והשפלות. וכך היה חוזר רבי מרדכי חיים סלאנים בשמו: ש'חצות לילה' פירושו כך: כשיהודי הולך באמצע היום ברחוב ונזכר שישנו בורא לעולם, ומתחזק בזה ברוחניות, בזה הוא חוצה ומבקיע ומאיר את החשכות.
יחס מאת רבני דורו

רבני דורו רחשו לו כבוד רב. רבי שמואל מקמינקא אמר שבדורו (סביבות התק"פ, 1820) צדיק הדור הוא הרב מאפטא ומנהיג הדור הוא רבי משה צבי מסאווראן. גם רבי נתן מברסלב שנרדף על ידו פנה אליו בתוארי כבוד:
"הרב הקדוש המפורסם נודע ביהודה ובישראל גדול שמו, נר ישראל, עמוד הימיני, פטיש החזק, איש אלקים קדוש יאמר לו, לו דומיה תהלה, כבוד קדושת שמו מורנו הרב משה צבי נרו יאיר".
צאצאיו

רבי שמעון שלמה גוטרמן מסאווראן (נפטר בח' בתמוז תר"ח), חתנו של רבי אברהם מסקווירא בן רבי אהרן מטיטיוב, ממלא מקום אביו באדמו"רות בטיטשלניק.
מרת פייגא אשת רבי ישראל (חותנם של רבי משולם זוסיא השיל מזינקוב, ורבי יוסף אלתר מקוסוב ורבי יהודה אריה מבאהפלי צאצא של רבי מנחם נחום מצ'רנוביל).
הערות שוליים

↑  יש שכתבו שנולד בשנת תקל"א.
↑  נפטר בכ"א באייר תק"נ או תקפ"ב.
↑  היה מיוחס לרבי שמשון ורטהיימר אב"ד וינה ומתלמידיו של המגיד ממזריטש.
↑  ראה אנציקלופדיה לחסידות חלק ג' בערכו ציטוט ממכתב של אחד שאינו חסיד שמדבר בשבחו. וראה בסוף  בספר לקוטי שושנים (מהדורת טשעלטעשניק שיצא לאור בשנת תשס"ח) בחלק הסיפורים יש ליקוט מהרבה מקורות שונים עדויות ומכתבים (בניהם כתבי יד מתקופתו) המעידים על חכמתו מופתיו ונפלאותיו העל טבעיים.
↑  בספר הנ"ל בחלק הסיפורים על פועלו בענייני עריכת פשרות והשכנת שלום.
↑  חיים יוסף דוד וינברג, מזקנים אתבונן, (סיפורי הרב ישראל שמעון קסטלניץ), ירושלים תשע"ב, עמוד קפה.
↑  חיים יוסף דוד וינברג, מזקנים אתבונן, (סיפורי הרב ישראל שמעון קסטלניץ), ירושלים תשע"ב, עמוד קפד.
↑  המבשר, מוסף ערב שבת י"ט באייר תשע"ב
↑  עלים לתרופה מכתב קסד משבוע פרשת וישלח שנת התקצ"ה.
↑  ראו דיון כאן.
↑  בן רבי צבי בן הבעל שם טוב
| --- | --- |
בקרת זהויות :  NLI: 987007312980505171  GND: 136601537  ISNI: 0000 0000 7882 4588  LCCN: n88226990  VIAF: 8948197   WorldCat (עם VIAF): 8948197
הר השולחן

ערך זה עוסק בהר בדרום אפריקה. אם התכוונתם לקבוצת כוכבים, ראו .
| --- | --- |

 מידע כללי
 גובה:  1,086 מטר
 מדינה:  דרום אפריקה דרום אפריקה
 מיקום:  ליד קייפטאון
 העפלה ראשונה:  אנטוניו דה סלדניה, 1503
 מסלול ההעפלה הקל:  רגלית
 קואורדינטות:  33°57′44″S 18°24′49″E﻿ / ﻿33.96216°S 18.41352°E﻿ / -33.96216; 18.41352
  (למפת קייפטאון מוגדלת) הר השולחן(למפת קייפטאון רגילה) הר השולחן(למפת דרום אפריקה רגילה) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיהר השולחן(למפת דרום אפריקה מוגדלת) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיהר השולחן
 
הר השולחן (באנגלית: Table Mountain; באפריקאנס: Tafelberg) הוא הר בדרום אפריקה, באזור העיר קייפטאון. שמו של ההר ניתן לו מכיוון שפסגתו שטוחה כמו שולחן. גובהו הוא 1,086 מטר מעל לפני הים ורוחב פסגתו הוא כשלושה קילומטרים. ההר הוא חלק מהפארק הלאומי הר השולחן ומסביבו מספר גבעות: ממזרח לו נמצאת "פסגת השטן" ומצפון לו "ראש האריה" ו"גבעת האיתות".
הר השולחן הוא אטרקציה תיירותית בקייפטאון ורבים מהמבקרים משתמשים ברכבל על מנת להגיע לפסגת ההר.
מאפיינים

הנקודה הגבוהה ביותר בהר היא "אות מאקליר" (Maclear's Beacon) שנקראת על שם גַלעֵד אבן שבנה שם תומאס מאקליר ב-1865 למען סקר טריגומטריקלי. כ-19 מטרים מתחתיה נמצאת תחנת הרכבל. הצוק שמתחת לתחנת הרכבל נקרא "משען החץ", העמק שמתחת למשען החץ נקרא "ערוץ האבן השטוחה" והאזור שמצדו השני של ההר קיבל את השם "עורקים".  אנטוניו דה סלדניה היה הראשון שכבש את פסגת ההר ולשם כך ניצל את הגישה הקלה יחסית הקיימת מהעמק אל הפסגה.
ההר הוא צורת הנוף היחידה בעולם שנתנה את שמה לקבוצת כוכבים - "הר השולחן" (Mensa, שולחן בלטינית). את קבוצת הכוכבים ניתן לראות בחצי הכדור הדרומי בסביבות חצות באמצע יולי. את שמה נתן לה האסטרונום הצרפתי ניקולא לואי דה לאקאי בזמן ששהה באזור במאה השמונה עשרה.
גאולוגיה

כמשתמע משמו, הר השולחן הוא הר שולחן. חלקו העליון מכיל קוורץ ואבן חול, שנקראת לעיתים "אבן חול הר השולחן" (Table Mountain Sandstone ,TMS) - עמידה במיוחד בפני סחיפה ויוצרת צוקים תלולים ואפורים. מתחת לאבן החול ישנה שכבה של צפחה יסודית שנשחקת בקלות ולכן בדרך כלל אינה נראית לעין. הבסיס עשוי צפחה מסוף עידן הפרקמבריון ובנוסף גרניט. סלעי הבסיס לא עמידים בפני סחיפה כמו אבן החול, אך חלקים מאבן הגרניט נראים לעין בצד המערבי של "ראש האריה".
צמחייה ובעלי חיים

אזור ההר הוא חלק מהאזור הפיטוגאוגרפי "פינבוס" (Fynbos), בו צמחייה מגוונת ומיוחדת. כ-1,470 מיני צמחים נמצאים על ההר, בהם מינים רבים של פרח הפרוטאה בו התפרסם האזור. שרידים של יער גשם עתיק נשארו בחלק מהעמקים אך לא בחלק המשקיף על העיר, שם יבש מדי. במשך יותר ממאה שנים פלשו לצמחיית ההר צמחים שאינם חלק מהצמחייה הטבעית באזור, העיקרי בהם הוא האורן הימי. כיום נעשים מאמצים לניקוי ההר מהצמחים הפולשים.
החיה השכיחה ביותר על ההר היא שפן הסלע. השפנים מתקבצים בעיקר בסביבת תחנת הרכבל העליונה, שם זורקים המטיילים אוכל. בנוסף לשפן הסלע, על ההר חיים גם דרבני כף, דוקרני כף,  נמיות, נחשים וצבים. אריה הכף האחרון באזור נורה ב-1802. נמרים חיו על ההר עד שנות ה-20 אך כעת נכחדו מהסביבה. שני טורפים קטנים וליליים, הקרקל וחתול הבר האפריקאי, היו בעבר שכיחים על ההר. כיום, הקרקל נראה לעיתים נדירות על ידי המטיילים ומצב שימורו של חתול הבר לא ידוע.
כמו כן, צאצאי פליטים מהמין טאר ההימלאיה, שברחו מגן חיות סמוך ב-1936, היו שכיחים בחלק הגבוה והפחות נגיש של ההר. על אף היותם מין נדיר, השמידה אותם רשות הפארקים הדרום אפריקאית כדי לסלול את הדרך להחזרתם לטבע של צביי הסלעים. עד לאחרונה חיו בהר מספר קטן של יחמורים ממוצא אירופי ואיילי סמבר מדרום מזרח-אסיה. כיום, ככל הנראה, מינים אלו נכחדו או עברו למקום מחיה אחר.
היסטוריה

בתחילת המאה השמונה עשרה נבנו מספר סכרים בראש ההר לשם אספקת מים לקייפטאון. נבנה רכבל שנועד לאספקת חומרים והעברת פועלים לאתר הבנייה, ולאחר סיום הבנייה הוסר הרכבל.
במאה העשרים הפך ההר לחלק מ"הפארק הלאומי חצי האי קייפ" שב-1998 שינה את שמו לפארק הלאומי הר השולחן.
ב-2006 פרצה בהר שרפה שהרסה חלקים גדולים מהצמחייה וגרמה למותו של תייר. לאחר מכן הוגשה תלונה בגין הצתה ואשמה ברצח נגד אזרח בריטי שנחשד בהדלקת האש.
בשנת 2011, לאחר תהליך בחירה שנמשך ארבע שנים, נבחר ההר לאחד משבעת פלאי עולם הטבע.
ב-18 באפריל 2021, פרצה שרפת ענק באזור הר השולחן, השריפה גרמה נזק למבנים היסטוריים ולספריית אוניברסיטת קייפטאון.
הרכבל

רכבל הר השולחן מעלה נוסעים מתחנה שנמצאת כ-302 מטרים מעל פני הים למישור הנמצא בפסגת ההר. מהתחנה העליונה ניתן לראות את קייפטאון, מפרץ השולחן והאי רובן בצפון ואת האוקיינוס האטלנטי במערב ובדרום.
בניית הרכבל החלה ב-1926 והוא נפתח לראשונה ב-1929. ב-1997 שודרג הרכבל רבות, והתאים החדשים מגיעים מהר יותר לפסגה. כמו כן, יכולים התאים להסתובב ב-360 מעלות, כך ניתן לצפות בנוף פנורמי של האזור.
מלבד הנופים, יש גם חנות מזכרות, מסעדה ושבילי הליכה למטיילים בראש ההר.
הערות שוליים

↑  שריפת ענק בהר השולחן, נזק למבנים היסטוריים, באתר ynet, 19 באפריל 2021
| --- | --- |
בקרת זהויות :  NLI: 987007555929305171  LCCN: sh85131796  VIAF: 315146172   WorldCat (עם VIAF): 315146172 
צמחייה בהר השולחן
רכבל הר השולחן
תמונת פנורמה של הנוף הנשקף מפסגת ההר
תערוכת בולים

ילדים בתערוכת בולים ברוסיה, ב-2006
בול מזכרת, שהופק לכבוד תערוכת הבולים הראשונה של רומניה, ב-1924
תערוכת בולים היא תערוכה שבמסגרתה מוצגים לראווה אוספים של פריטים הקשורים לדואר ולבולאות. בהגדרה זו כלולים לא רק בולים, אלא גם מעטפות, גלויות דואר, חותמות ופריטים רבים נוספים. מרבית המציגים בתערוכה הם אספנים פרטיים, שהחליטו להעמיד את האוסף האישי שלהם לתחרות. בנוסף, מקובל להציג בתערוכת בולים גם אוספים מוזמנים בעלי איכות יוצאת דופן, שאינם משתתפים בתחרות אלא מאפשרים לקהל המבקרים הזדמנות לצפות בפריטים בולאים נדירים.
מסגרות תצוגה

כל אוסף המוצג בתערוכת בולים מותקן על לוח תצוגה המכונה בשפה הבולאית בשם "מסגרת", בו ניתן להניח 16 דפים בגודל A4. אספן המתחיל להציג בתערוכות ברמה הלאומית נדרש להכין תצוגה בהיקף של חמש מסגרות, כלומר 80 דפי תצוגה. כלל זה אינו תקף לגבי אוספי נוער, הרשאים להציג גם אוסף בהיקף קטן יותר.
מאחר שאחת המטרות בתערוכת בולים היא לגרום למציג לשפר את האוסף באופן מתמיד, ולא לאפשר לו לקפוא על שמריו, אוסף שקיבל ציון המזכה אותו במדליה מוזהבת גדולה, אינו יכול להמשיך ולהיות מוצג בהיקף של 5 מסגרות. על האספן חלה חובה להגדיל את היקף התצוגה לשמונה מסגרות (128 דפי תצוגה). תוספת זו מחייבת את האספן להשיג חומר בולאי נוסף, ולארגן מחדש את דפי התצוגה לקראת התערוכה הבאה בה יבקש להשתתף.
בחלק מתערוכות הבולים קיים אגף מיוחד המכונה בשם "מסגרת אחת", ובו מוצגים רק אוספים שהיקפם, כמובן, מסגרת אחת. לאוספים מסוג זה יש מערכת כללי תצוגה ושיפוט המיוחדים במיוחד להם.
השיפוט בתערוכה

האוספים המוצגים בתערוכה נבחנים על ידי צוות של שופטים, שכל אחד מהם הוא אספן בולים שהציג בעבר בתערוכות בולים וזכה להגיע לרמה גבוהה במיוחד. כחלק מתהליך הכשרתו לשיפוט נדרש המועמד להשתתף בצוות שופטים במעמד של שופט מתלמד, כאשר יתר חברי הצוות בוחנים את רמת ידיעותיו, ובודקים עד כמה הוא בקיא בכללי השיפוט. מועמד שעבר בהצלחה גם את המבחן הזה, זכאי להתמנות כשופט בתערוכות בולים.
על פי הכללים הנהוגים בתערוכות בולים האוספים אינם מתחרים זה מול זה, אלא כל אוסף נבדק בפני עצמו אל מול שורה של כללים מוסכמים הידועים לאספנים מראש. תאורטית, אין כל מניעה לכך שכל האוספים יזכו בציון הגבוה ביותר. מעשית, כמובן, זה לא קורה, ותמיד יש אוספים מוצלחים יותר ומוצלחים פחות.
לא כל האוספים בתערוכה נשפטים על פי אותם כללים. יש מספר דרכים בהן ניתן להכין את האוסף לתצוגה, ולכל אחת מהדרכים הללו יש כללי שיפוט המיוחדים לה. שלוש הדרכים המקובלות ביותר נקראות "בולאות מסורתית", "תולדות הדואר", ו-"בולאות נושאים".
צוות השופטים בודק את הדרך בה בנה האספן את התצוגה הבולאית, ובוחן את איכות הפריטים הבולאים הכלולים באוסף למול שורה של כללים מוסכמים מראש. אחד הכללים, לשם דוגמה, דורש מן השופט לבחון עד כמה נדירים הפריטים שמציג האספן. אם התצוגה כוללת רק פריטים שאינם נדירים במיוחד, יינתן ציון מסוים, נמוך יחסית, בעוד שריבוי של פריטים נדירים יזכה את האוסף בציון גבוה בהרבה.
בתום תהליך השיפוט מקבל המציג גיליון ציונים בו רשום מספר הנקודות שצבר בגין כל אחד מן הכללים עליהם נבחן (לדוגמה, 17 נקודות מתוך 20 נקודות אפשריות), ובנוסף רשום בגיליון הציון הסופי שקיבל (לדוגמה: ציון 81). צבירת מספר מסוים של נקודות מזכה את האספן במדליה, וככל שהציון גבוה יותר, כך גם רמת המדליה תהיה גבוהה יותר. 89 נקודות, לשם דוגמה, יזכו את האספן במדליה מוזהבת גדולה, בעוד 90 נקודות יעניקו לו מדליית זהב קטנה.
המדליה הגבוהה ביותר המוענקת בתערוכות בולים היא מדליית זהב גדול. בנוסף מוענקות מדליות זהב, מוזהב גדול, מוזהב, כסף גדול, כסף, מוכסף, ותעודת השתתפות.
תיק 2000

מו"ל ידיעות אחרונות, נוני מוזס, בבית המשפט
ראש ממשלת ישראל, בנימין נתניהו, מהנאשמים בפרשה
תיק 2000 (המכונה גם פרשת נתניהו-מוזס) הוא חקירה פלילית שעניינה במערכת היחסים בין ראש ממשלת ישראל בנימין נתניהו ובין מו"ל "ידיעות אחרונות" ובעל השליטה בעיתון נוני מוזס. החקירה נוהלה על ידי היחידה הארצית לחקירות הונאה במשטרת ישראל החל מינואר 2017. על פי החשד הציע מוזס לנתניהו שינוי ניכר לטובה באופן הסיקור של נתניהו ובני משפחתו בכלי התקשורת בשליטתו, ולשינוי לרעה באופן הסיקור של יריביו הפוליטיים, בתמורה לכך שנתניהו ינצל את השפעתו לקדם חקיקה שתטיל מגבלות על "ישראל היום" ותביא להטבות כלכליות משמעותיות למוזס ולעסקיו. כמו כן נחקר הקשר בין אנשי "ידיעות אחרונות" לח"כ איתן כבל, שנמנה עם יוזמי הצעת חוק שאמורה הייתה להגביל את פעילותו של "ישראל היום" ובכך להיטיב עם "ידיעות אחרונות".
בנובמבר 2019 הודיע היועץ המשפטי לממשלה אביחי מנדלבליט כי החליט להגיש כתב אישום, נגד נתניהו בעבירת מרמה והפרת אמונים ונגד מוזס בגין ניסיון למתן שוחד. במאי 2020 החל משפטם.
במשך שנים רבות הוגדר מוזס לא אחת כאיש החזק ביותר בתקשורת והחזק בישראל אך עם חקירותיו במשטרה וההחלטה להעמידו לדין פלילי מעמדו התערער. בדצמבר 2020 בית-הדין לאתיקה של מועצת העיתונות פסק כי על מוזס להשעות את עצמו מכל תפקיד שהוא מחזיק במערכת העיתון וזאת עד לסיום ההליך המשפטי המתנהל כנגדו, אולם מוזס סירב לציית להחלטה זו, מהסיבה שהוא אינו כפוף לסמכות המועצה מכיוון שבניגוד לעמיתיו הוא לא חבר בה כלל. כמו כן, מסיבה זו אין ביכולת המועצה גם אפשרות לאכוף זאת כלפיו, וכתוצאה מכך הוא נהנה בפועל ממעטפת הגנה באופן כשר.
הליכים פליליים > חקירת משטרה

ב-10 ביולי 2016 אישר היועץ המשפטי לממשלה, אביחי מנדלבליט, למשטרת ישראל לקיים בדיקה בעניין, על פי המלצת פרקליט המדינה, שי ניצן, וראש אגף החקירות והמודיעין, ניצב מני יצחקי. החקירה התבססה על שתי הקלטות שנעשו ביוזמת ראש הממשלה ובוצעו בחשאי בטלפון הסלולרי של ארי הרו, לשעבר מנהל לשכתו של נתניהו, במעון ראש הממשלה בירושלים. ההקלטות מתעדות מפגשים בין נתניהו למוזס, מו"ל ידיעות תקשורת הכוללת בין היתר את העיתון "ידיעות אחרונות" והאתר "ynet". על פי פרסומים, ההקלטות התגלו במכשירו של הרו בעת שנחקר בפרשה אחרת. העיתונאי גיא פלג מ"חברת החדשות" ("ערוץ 2") פרסם קטעים מתמלילים של השיחות, לכאורה, שקיימו השניים.
על פי החשד, לאורך השנים קיימו השניים שלוש סדרות של פגישות בשנים 2008–2009, בשנת 2013 ובשנת 2014, ובמהלכן דנו בהטלת מגבלות על "ישראל היום", ובאופן סיקורו של נתניהו בכלי התקשורת מקבוצת "ידיעות אחרונות". החשד מתמקד בעיקר בפגישה מ-4 בדצמבר 2014, שהתקיימה בפתח תקופת הבחירות לכנסת העשרים.
במהלך החקירה נגבו עדויות של כ-80 איש, בין היתר זומנו להעיד שר התיירות יריב לוין והשר להגנת הסביבה זאב אלקין, עורך "ידיעות אחרונות" רון ירון, עורך "ישראל היום", עמוס רגב, העיתונאי אבי רצון, מנכ"ל משרד התקשורת שלמה פילבר, הבעלים של "ישראל היום" שלדון אדלסון ואשתו מרים.
ב-4 באוגוסט 2017 חתם ארי הרו, ראש הסגל לשעבר של בנימין נתניהו, על הסכם עד מדינה, שבמסגרתו התחייב למסור ראיות בחקירות ראש הממשלה בתיק זה ועוד.
בינואר 2018 נחקרו באזהרה ח"כ איתן כבל ומו"ל "ידיעות אחרונות" ארנון מוזס, על קשריהם בשנת 2014 בעניין "חוק ישראל היום". לפי משה נוסבאום, בידי חוקרי המשטרה ממצאים המעידים כי בתקופת חקיקת החוק (שבסופו של דבר לא אושר בכנסת) התנהלו בין כבל למוזס למעלה מ-60 שיחות טלפון וחילופי מסרונים, וכן יותר מ-50 שיחות טלפון וחילופי מסרונים בין כבל לרון ירון, אז עורך "ידיעות אחרונות". לפי דיווח אחר ב"הארץ" במשטרה בודקים החשד שח"כ כבל קיבל ממו"ל "ידיעות אחרונות", ארנון מוזס הערות ותיקונים ל"חוק ישראל היום".
הליכים פליליים > סיכום החקירה

ב-13 בפברואר 2018 פורסמה עמדת משטרת ישראל שלפיה נתגבשה תשתית ראייתית להגשת כתב אישום נגד נתניהו בעבירות של בקשת שוחד ומרמה והפרת אמונים ונגד מוזס באשמת הצעת שוחד. לאחר הודעת המשטרה מסר נתניהו הודעה מפורטת שבה הכחיש את טענות המשטרה ואמר כי מבחינה מעשית לא רק שלא קידם את המהלכים להצרת צעדיו של "ישראל היום", אלא התנגד ל"חוק ישראל היום" ואף פיזר את הכנסת כדי למנוע ממנו לעבור. לדברי נתניהו, שרים וחברי כנסת רבים פעלו למען מוזס ובשליחותו לגבי אותו חוק, אולם מלבדו איש לא נחקר בעניין זה. הוא ציין גם טענות שהועלו ולפיהן נתניהו הפעיל חוקרים פרטיים כנגד חוקרי המשטרה, וטען כי טענות אלה פגעו בשיקול דעתם של החוקרים. גם פרקליט המדינה שי ניצן והפרקליטה המלווה ליאת בן ארי המליצו להעמיד לדין את נתניהו בעבירה של קבלת שוחד. כן הוחלט על סגירת התיק נגד כבל.
ב-21 בנובמבר 2019 הודיע מנדלבליט על הגשת כתב אישום בתיק זה, נגד נתניהו בעבירה של מרמה והפרת אמונים ונגד מוזס בעבירה של ניסיון למתן שוחד. ב-28 בינואר 2020, לאחר שנתניהו משך מהכנסת את בקשתו לחסינות, הגיש היועץ המשפטי לממשלה את כתב האישום לבית המשפט המחוזי בירושלים, יחד עם תיק 1000 ותיק 4000. המשפט החל ב-24 במאי 2020.
ב-23 בדצמבר 2020, הודיעה הפרקליטות לחברת ידיעות אחרונות בע"מ, כי היועץ המשפטי לממשלה שוקל העמדתה לדין בשל חשדות בפרשת 2000. היא חשודה בעבירת הצעת שוחד מכוח פעולותיו ומחשבתו הפלילית של ארנון מוזס, שהיה נושא משרה בתאגיד. ב-1 בפברואר 2024 הודיעה הפרקליטות לחברה כי התיק נגדה נסגר .
בדצמבר 2020 בית הדין לאתיקה של מועצת העיתונות בישראל הורה לידיעות אחרונות להשעות את ארנון מוזס מעבודה עיתונאית עד להכרעה בעניינו בהליך הפלילי.
הערות שוליים

↑  עיתון שייסד איש העסקים שלדון אדלסון בשנת 2007 והופץ חינם, והסב בכך פגיעה כלכלית ניכרת ל"ידיעות אחרונות"
↑  האיש החזק בתקשורת, באתר הארץ, 1 ביולי 2008
↑  אורן פרסיקו, בית-הדין לאתיקה של מועצת העיתונות: להשעות את נוני מוזס מכל עבודה עיתונאית ב"ידיעות אחרונות", באתר העין השביעית, 29 בדצמבר 2020
↑  גלי גינת‏, כך הפך ראש הסגל לשעבר של נתניהו לאיש המפתח בתיק 2000, באתר וואלה, 16 בינואר 2017
↑   המסמך המלא: המלצות המשטרה בפרשות 1000 ו-2000, באתר TheMarker‏, 13 בפברואר 2018
↑  עידן יוסף, השר לוין מסר עדות בתיק 2000, באתר News1 מחלקה ראשונה, 11 בינואר 2017
↑  תיק 2000: השר אלקין ועורך ynet לשעבר מוסרים עדות, באתר nrg
↑   יניב קובוביץ, השר אלקין מוסר את עדותו בפרשת נתניהו-מוזס, באתר הארץ, 19 בינואר 2017
↑  תיק 2000: עורך 'ידיעות אחרונות' הגיע למסור עדות, באתר nrg
↑  אבי אשכנזי, יניר יגנה‏, חדר ליד חדר: עורך "ישראל היום" העיד, מו"ל "ידיעות אחרונות" נחקר, באתר וואלה, 17 בינואר 2017
↑  אבי רצון הגיע למשרדי להב 433, באתר ‏מאקו‏, 18 בינואר 2017
↑  מנכ"ל משרד התקשורת מוסר עדות במשטרה; בבוקר העיד העיתונאי אבי רצון, באתר כלכליסט, 18 בינואר 2017
↑  לאחר מותו: לא ניתן להגיש את עדות אדלסון בלי הסכמת הנאשמים, באתר כאן-תאגיד השידור הישראלי
↑  יניב קובוביץ, שלדון אדלסון ואשתו מרים העידו בפרשת 2000, באתר הארץ, 25 ביוני 2017
גלי גינת ואבי אשכנזי‏, פרסום ראשון: המיליארדר שלדון אדלסון מסר עדות בלהב 433, באתר וואלה, 25 במאי 2017
↑  נטאל בנדל וירון דורון, ארי הרו חתם על ההסכם: ירצה חצי שנת עבודות שירות, 4 באוגוסט 2017, באתר nrg
↑  רועי ינובסקי,עד מדינה: ארי הרו ימסור ראיות בתיקים 1000 ו-2000, 4 באוגוסט 2017, באתר כאן – תאגיד השידור הישראלי
↑  אבי אשכנזי‏, התפתחות בחקירת תיק 2000: ח"כ איתן כבל ונוני מוזס נחקרו באזהרה, באתר וואלה, 18 בינואר 2018
↑  משה נוסבאום, ‏החשד: קידם חוק תמורת סיקור מוגבר, באתר ‏מאקו‏, 18 בינואר 2018
↑  גידי וייץ, יהושע (ג'וש) בריינר, ח"כ כבל קיבל ממו"ל ידיעות אחרונות הערות ותיקונים לחוק ישראל היום, באתר הארץ, 18 בינואר 2018
↑  סיום חקירות "תיק 1000" ו"תיק 2000", באתר הממשלה, 13 בפברואר 2018
↑  נתניהו: צל כבד מעל ההמלצות, זה ייגמר בלא כלום ואמשיך להנהיג, באתר ynet, 13 בפברואר 2018
↑  החלטת היועץ המשפטי לממשלה בתיקי החקירה בהם נחקר ראש הממשלה כחשוד, באתר ממשלת ישראל
↑  גלעד מורג, היועמ"ש סגר את התיקים נגד ח"כ כבל בתיק 2000 ונגד מילצ'ן בתיק 1000, באתר ynet, 28 בפברואר 2019
↑  היועמ"ש הכריע: נתניהו יואשם בשוחד, באתר ynet, 21 בנובמבר 2019
↑  אלון חכמון, מתן וסרמן, אריק בנדר, ‏משפטו של נתניהו נפתח; הדיון הבא ייערך ב-19 ביולי ללא רה"מ, באתר מעריב אונליין, 24 במאי 2020
↑  חן מענית, ‏פרשת ני"ע בבזק: שאול אלוביץ' הסתבך עוד, הנדלר נחלצה בקנס, באתר גלובס, 23 בדצמבר 2020
↑  חן מענית, ‏פרשת ני"ע בבזק: שאול אלוביץ' הסתבך עוד, הנדלר נחלצה בקנס, באתר גלובס, 23 בדצמבר 2020
↑  אורן פרסיקו, בית-הדין לאתיקה של מועצת העיתונות: להשעות את נוני מוזס מכל עבודה עיתונאית ב"ידיעות אחרונות", באתר העין השביעית, 29 בדצמבר 2020
תל צף

חפירות המשלחת הבינלאומית בתל צף, עונת 2015
תל צף הוא אתר ארכאולוגי פרהיסטורי הממוקם בעמק הירדן, ליד טירת צבי. שטח האתר כ-50 דונם והוא ממוקם על גבעה נמוכה טבעית הבולטת מעט מפני השטח ועל השדה המקיף אותה. חלקו העליון של רצף השכבות באתר (שעוביין המרבי קרוב לשלושה מטרים) מתוארך לפרק הזמן שבין 7,200 ל-6,700 שנים לפני זמננו. פרק זמן זה משויך לתקופת המעבר שבין התקופה הנאוליתית הקרמית/הכלקוליתית הקדומה ובין הופעת יישובי התקופה הכלקוליתית המאוחרת לפני כ-6,500 שנים.
הפרויקט המחודש

בשנת 2013 פתח צוות בינלאומי בראשות פרופסור דני רוזנברג, ראש החוג לארכאולוגיה וראש המעבדה לחקר כלי אבן עתיקים במכון זינמן לארכאולוגיה באוניברסיטת חיפה, וד"ר פלוריאן קלימשה מהמחלקה לחקר אירואסיה של המכון הגרמני לארכאולוגיה בברלין פרויקט רב-תחומי בתל צף, הכולל חוקרים מאוניברסיטאות ומכוני מחקר בארץ וברחבי העולם. הפרויקט מתמקד בחפירה ברזולוציה גבוהה של האתר ואיסוף וניתוח ממצאים אורגניים שונים (זרעים, פירות, פולן, פיטוליתים, חלקי עץ וכן עצמות בעלי חיים הכוללות יונקים, מכרסמים קטנים, דגים וציפורים) שהשתמרו בכמויות גדולות באתר, על מנת לשחזר את הארגון החברתי והכלכלי בו ואת הרקע הסביבתי למעבר לחברות מורכבות במזרח הקדום.
הפרויקט מניב גם ממצאים אחרים ובהם עדויות לתעשיית חרוזים מחומרים שונים, כלי אבן וצור. כמו כן נמצאו מספר צלמיות וחותמות, ואלפי זרעים וחומרים אורגניים אחרים. בעונת החפירה של 2016 נמצאו באחד הריבועים מאות חרצני זיתים המהווים חידוש, משום שעד כה נמצאו רק חרצני זיתים בודדים באתר.